gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8076, del 04-07-2017 (2017/5252)

Notificació de la sentència dictada en el procedimentode divorci contenciós número 12/2017.
-------------------------------------------------------------------------------------------

### Dades del document

Número de DOGV
:   8076

Data del DOGV
:   04-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5252


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procedimentode divorci contenciós número 12/2017. [2017/5252]  
Família, divorci contenciós número 000012/2017  
De: Cristina López Garrido.  
Procuradora: María Altarriba Andreu.  
Contra: Anouar Loudouna.  
Procurador/a: -  
  
En aquest procediment de divorci contenciós, seguit a instàncies de Cristina López Garrido contra Anouar Loudouna, sent-ne magistrada jutgessa María Esther Bruis Gómez (en funcions de reforç) i lletrada de l'Administració de justícia Vicenta María Casañ Arándiga, s'ha dictat, el dia 6 de juny de 2017, la sentència que té la part dispositiva que, literalment, és com segueix:  
  
«Dispositiva  
Estime íntegrament la demanda interposada per Cristina López Garrido contra Anouar Loudouna i, en conseqüència, declare la dissolució, per divorci, del matrimoni que van celebrar ambdós cònjuges a València el 3 de desembre de 2009.  
No pertoca fer un pronunciament especial en matèria de costes.  
Una vegada siga ferma aquesta resolució, expediu un ofici a l'encarregat del registre civil que corresponga, al qual s'acompanyarà un testimoniatge de la resolució, perquè l'anote en la corresponent inscripció de matrimoni.  
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació dins del termini de 20 dies davant d'aquest jutjat perquè el resolga l'audiència provincial.  
Aquesta és la sentència que dispose, mane i firme.»  
  
I atés que Anouar Loudouna es troba en parador desconegut, expedisc aquest edicte a fi que li valga de notificació de forma deguda mitjançant la publicació en el Diari Oficial de la Generalitat Valenciana.  
  
  
València, 12 de juny de 2017.- La lletrada de l'Administració de justícia: Vicenta María Casañ Arándiga.
Diari Oficial de la Generalitat Valenciana


Sumari del DOGV 8049, del 26-05-2017 (2017/3854)

Notificació de la sentència dictada en el judici verbal número 336/2016.
------------------------------------------------------------------------

### Dades del document

Número de DOGV
:   8049

Data del DOGV
:   26-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3854


Organisme emissor
:   Jutjat de Primera Instància i Instrucció Número 3 de Llíria

Tipus de document
:   Edicte

Notificació de la sentència dictada en el judici verbal número 336/2016. [2017/3854]  
Procediment: judici verbal (250.2) 000336/2016.  
Demandant: Concepción García Fortea.  
Procuradora: Belén Alcón Espinosa.  
Demandats: Manuela Salvador Peris i Raúl Cabañes Montesinos.  
Procurador/a: -   
  
María José Perosanz Sanchis, lletrada de l'Administració de justícia del Jutjat de Primera Instància i Instrucció número 3 de Llíria i partit judicial, faig saber que en aquest jutjat a càrrec meu se segueixen actuacions de judici verbal (250.2) 000336/2016 a instàncies de Concepción García Fortea, representada per Belén Alcón Espinosa, contra Manuela Salvador Peris i Raúl Cabañes Montesinos, en què s'ha dictat la sentència que té la part dispositiva que, literalment, és com segueix:  
  
«Dispositiva  
Estime la demanda interposada per la procuradora Belén Alcón Espinosa, en nom i representació de Concepción García Espinosa i condemne l'herència jacent de Manuela Salvador Peris i Raúl Cabañes Montesinos a indemnitzar la part actora amb la quantitat de 203,03 euros, més els interessos legals produïts des de la data de la interpel·lació judicial, i condemne l'herència jacent de Manuela Salvador Peris i Raúl Cabañes Montesinos a executar les obres necessàries a fi d'evitar que es puguen produir en el futur els danys causats a l'habitatge propietat de la part actora, l'import de reparació del qual ha sigut quantificat en la quantitat de 218,51 euros.  
  
Tot això amb la imposició de les costes processals causades a la part demandada.  
Notifiqueu aquesta resolució a les parts i feu-los saber que és ferma.  
  
Porteu-ne l'original al llibre de sentències.  
Així ho pronuncia, mana i firma Marta Marzal Escrivá, magistrada del Jutjat de Primera Instància i Instrucció número 3 de Llíria.»  
  
I atés que els demandats es troben en parador desconegut, expedisc aquest edicte a fi que els valga de notificació de forma deguda.  
  
  
Llíria, 5 de maig de 2017.- La lletrada de l'Administració de justícia: María José Perosanz Sanchis.
Diari Oficial de la Generalitat Valenciana


Sumari del DOGV 8024, del 21-04-2017 (2017/2289)

Notificació de la sentència dictada en el procediment de guarda i custòdia número 207/2016.
-------------------------------------------------------------------------------------------

### Dades del document

Número de DOGV
:   8024

Data del DOGV
:   21-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2289


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació de la sentència dictada en el procediment de guarda i custòdia número 207/2016. [2017/2289]  
Família, guarda, custòdia o aliments de fills menors no matrimonials no consensuats número 000207/5843-FE  
De: Natalia Zhuravleva.  
Procurador: Vicente Jaime Sempere Sirera.  
Contra: Arunas Utaravicius.  
Procurador/a: -  
Jo, la lletrada de l'Administració de justícia, María del Carmen Gavila Sivera, faig constar que en aquest procediment de guarda, custòdia no matrimonial, no consensuat, amb el número de referència 207/2016, seguit a instàncies de la demandant Natalia Zhuravleva contra el demandat Arunas Utaravicius, s'ha dictat la Sentència número 9/2017, de data 24 de gener de 2017, que té la dispositiva que, literalment, és com segueix:  
  
«Dispositiva  
Estime la demanda formulada per Natalia Zhuravleva contra Arunas Utaravicius, declare extingida la relació de parella que va existir entre les parts, i aprove com a mesures definitives que han de regir d'ara en avant la relació del demandat amb el seu fill menor les contingudes en el fonament de dret segon d'aquesta sentència (exercici exclusiu per la mare de la pàtria potestat; pensió alimentària de 180 ?).  
  
No pertoca fer una declaració expressa pel que fa a les costes.  
Declarada en rebel·lia la part demandada, aquesta sentència se li notificarà personalment, però si es troba en parador desconegut, la notificació es farà publicant un extracte de la sentència a través d'un edicte en el Diari Oficial de la Generalitat Valenciana o en el Boletín Oficial del Estado, a elecció de l'actora (art. 497 LEC).  
Mode d??impugnació: mitjançant un recurs d??apel·lació davant de l??Audiència Provincial d'Alacant. El recurs s??ha de preparar mitjançant un escrit que cal presentar en aquest jutjat dins del termini de 20 dies hàbils comptadors des de l??endemà que es notifique. Així mateix, per a la interposició, serà necessària la consignació de 50 euros com a dipòsit, que s'han de consignar en el compte de dipòsits i consignacions d'aquest jutjat, amb l'advertiment que no s'admetrà a tràmit cap recurs que no tinga constituït el dipòsit.  
Aquesta és la meua sentència, que pronuncie, mane i firme.  
Publicació. La sentència anterior s'ha publicat en el dia de hui, de la qual cosa jo, el lletrat de l'Administració de justícia, done fe.»  
  
I atés que el demandat, Arunas Utaravicius, es troba en parador desconegut, expedisc aquest edicte a fi que li valga de notificació de forma deguda.  
  
Dénia, 16 de març de 2017.- La lletrada de l'Administració de justícia: María del Carmen Gavila Sivera.
Diari Oficial de la Generalitat Valenciana


Sumari del DOGV 7975, del 08-02-2017 (2017/889)

Correcció d'errades de l'article 85 bis de les normes urbanístiques del Pla general d'ordenació urbana.
-------------------------------------------------------------------------------------------------------

### Dades del document

Número de DOGV
:   7975

Data del DOGV
:   08-02-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/889


Data del document
:   31-01-2016

Organisme emissor
:   Ajuntament de la Pobla de Farnals

Tipus de document
:   Correcció d'errades

Descriptors 

:   * Pobla de Farnals, la
    * administració local
    * pla d'urbanisme

Correcció d'errades de l'article 85 bis de les normes urbanístiques del Pla general d'ordenació urbana. [2017/889]  
L'Ajuntament, en la sessió plenària de 26 de gener de 2017 va adoptar, entre altres, l'esmena de l'error de redacció de l'article 85 bis de les normes urbanístiques del Pla general d'ordenació urbana de la Pobla de Farnals en els termes indicats en l'informe número 350/16 de l'arquitecte municipal Raúl Ramírez Costa, de manera que ha de quedar redactat d'acord amb el text següent:  
  
  
On diu:  
«Article 85 bis. Edificació per a usos terciaris.  
En cas de no indicar-se singularitzadament el nombre de plantes de l'edificació en el plànol corresponent, el nombre màxim que correspon al sòl qualificat per a ús terciari serà l'aplicable a l'ús dominant a la seua zona, i l'edificabilitat màxima d'1 m²t/m²s sobre parcel·la.»;  
  
  
Ha de dir:  
«Article 85 bis. Edificació per a usos terciaris  
En cas de no indicar-se singularitzadament el coeficient d'edificabilitat màxima sobre la parcel·la de l'edificació en el plànol corresponent, el nombre màxim de plantes que correspon al sòl qualificat per a ús terciari serà l'aplicable a l'ús dominant a la seua zona, i l'edificabilitat màxima d'1m²t/m²s sobre parcel·la.»  
  
Cosa que es fa saber perquè s'esmene i s'aplique des la publicació d'aquest anunci.  
  
La Pobla de Farnals, 31 de gener de 2016.- L'alcalde president: Enric Palanca Torres.
Diari Oficial de la Generalitat Valenciana


Sumari del DOGV 8092, del 26-07-2017 (2017/5849)

Notificació de la sentència dictada en el judici verbal número 938/2016
-----------------------------------------------------------------------

### Dades del document

Número de DOGV
:   8092

Data del DOGV
:   26-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5849


Organisme emissor
:   Jutjat de Primera Instància Número 4 de Gandia

Tipus de document
:   Edicte

Notificació de la sentència dictada en el judici verbal número 938/2016 [2017/5849]  
Assumpte civil número 000983/2016  
Judici verbal (250.2) [VRB] número 000983/2016  
Part demandant: Claudia Stoica.  
Part demandada: Servicios Empresariales Especiales, SL, i Allianz, Compañía de Seguros y Reaseguros, SA.  
En el judici a què es fa referència s'ha dictat la resolució que, literalment, és com segueix.  
  
«Sentència  
Gandia, 29 de maig de 2017  
Joaquín Femenía Torres, jutge del Jutjat de Primera Instància número 4 de Gandia, he vist aquestes actuacions del judici verbal número 983/2016, promogudes pel procurador Ramón Juan Lacasa, en la presentació que té de Claudia Stoica, assistida del lletrat Agustín Albert Castejón, contra les mercantils Servicios Empresariales Especiales, SL, i Allianz, Compañía de Seguros y Reaseguros, SA, compareguts a través del procurador Javier Roldán García, que està assistit pel lletrat Javier Moragues Nadal.  
Vistos els preceptes legals esmentats i tots els altres que hi són aplicables de manera general i pertinent.  
Dispositiva  
Estime la demanda interposada pel procurador Ramón Juan Lacasa, en la presentació de Claudia Stoica, contra les mercantils Servicios Empresariales Especiales, SL, i Allianz, Compañía de Seguros y Reaseguros, SA, comparegudes a través del procurador Javier Roldán García, i condemne solidàriament les parts demandades a pagar a la part actora la quantitat de 310,61 euros; tot això amb els interessos legals de l'article 20 de la Llei de contracte d'assegurança des de la data del sinistre.  
Impose les costes processals solidàriament als demandats.   
Notifiqueu aquesta resolució a les parts i feu-los saber que, en contra, no s'hi pot interposar recurs d'apel·lació.  
Aquesta és la meua sentència, de la qual porteu un testimoniatge a les actuacions, que, jutjant definitivament en primera instància, pronuncie, mane i firme.»  
  
Atés que es desconeix el domicili o la residència actuals de la part demandada, per la resolució de hui, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del jutjat, per a portar a efecte la diligència de notificació.  
  
Gandia, 8 de juny de 2017.- El lletrat de l'Administració de justícia: Enrique Ferri Borrás.
Diari Oficial de la Generalitat Valenciana


Sumari del DOGV 8062, del 14-06-2017 (2017/3981)

Notificació de la sentència dictada en el judici verbal número 822/2015.
------------------------------------------------------------------------

### Dades del document

Número de DOGV
:   8062

Data del DOGV
:   14-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3981


Organisme emissor
:   Jutjat de Primera Instància i Instrucció Número 4 de Sagunt

Tipus de document
:   Edicte

Notificació de la sentència dictada en el judici verbal número 822/2015.  
 [2017/3981]  
Judici verbal (250.2) 000822/2015-P  
De: Alser, SL.  
Procurador: Vicente Adam Herrero.  
Contra: Sergio Peris Gumbau i María Dolores Alarcos Iñiguez.  
Procurador/a: -  
  
En aquest procediment verbal, seguit a instàncies d'Alser, SL, enfront de Sergio Peris Gumbau i María Dolores Alarcos Iñiguez, s'ha dictat la sentència que, literalment, diu així:  
  
«Dispositiva  
Estime la demanda presentada pel procurador Vicente Adam Herrero, en representació de la mercantil Alser, SL, contra Sergio Peris Gumbau i M.ª Dolores Alarcos Iñiguez, rebels, i condemne conjuntament i solidàriament Sergio Peris Gumbau i M.ª Dolores Alarcos Iñiguez, a abonar a l'actor la suma de 5.548,88 euros, més els interessos legals des de la interpel·lació judicial; i condemne a costes la part demandada.»  
  
  
I atés que els demandats, Sergio Peris Gumbau i María Dolores Alarcos Iñiguez, es troben en parador desconegut, expedisc aquest edicte a fi que els valga de notificació de forma deguda.  
  
Sagunt, 9 de maig de 2017.- La lletrada de l'Administració de justícia: Cristina Paños Muñoz.
Diari Oficial de la Generalitat Valenciana


Sumari del DOGV 8106, del 16-08-2017 (2017/6805)

Informació pública de la sol·licitud d'autorització per a l'ocupació temporal de la via pecuària número 4 denominada Vereda de la Pedrera en el terme municipal de Castelló de la Plana. Expedient número VP/077/2017.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8106

Data del DOGV
:   16-08-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/6805


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud d'autorització per a l'ocupació temporal de la via pecuària número 4 denominada Vereda de la Pedrera en el terme municipal de Castelló de la Plana. Expedient número VP/077/2017. [2017/6805]  
S'està tramitant en la Direcció Territorial de Castelló, promogut per Gas Natural Cegas, l'expedient d'autorització per a l'ocupació temporal en via pecuària del terme municipal de Castelló de la Plana, VP/077/2017, per a dur a terme la col·locació d'una canonada soterrada en 650 m de longitud en la via pecuària número 4 Vereda de la Pedrera, classificada amb un ample legal i necessari de 8 m segons expedient de classificació de vies pecuàries de Castelló de la Plana, publicada la seua aprovació en el DOGV de 07.05.1998.  
En compliment del que disposa l'article 33.2 de la Llei 3/2014, d'11 de juliol, de vies pecuàries de la Comunitat Valenciana, i els articles 55 al 72 de la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic. De conformitat amb l'article 86 de la Llei 30/199, de 26 de novembre, de règim jurídic de les administracions públiques i del procediment administratiu comú, aquest expedient se sotmet a informació pública.  
  
Cosa que es fa pública perquè se'n prenga coneixement, i es fixa el termini d'un mes, a partir de la publicació del present anunci en el Diari Oficial de la Generalitat Valenciana, perquè els interessats puguen consultar l'expedient, així com presentar al·legacions, en horari d'atenció al públic, en les oficines de la Secció Forestal del Servei Territorial de Medi Ambient, de la direcció territorial d'aquesta conselleria a Castelló, siti en la planta 2a de l'edifici PROP de l'avinguda Germans Bou, número 47 de Castelló de la Plana.  
  
Castelló de la Plana, 16 de juny de 2017.- El director territorial: Antonio Luis García Sanz.
Diari Oficial de la Generalitat Valenciana


Sumari del DOGV 8054, del 02-06-2017 (2017/4802)

Extracte de la Resolució de 29 de maig de 2017, de la Conselleria d'Educació, Investigació, Cultura i Esport, per la qual es convoquen subvencions per al foment de treballs d'investigació i d'estudis en l'àmbit de la planificació lingüística i la lingüística aplicada en 2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8054

Data del DOGV
:   02-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4802


Data del document
:   29-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 29 de maig de 2017, de la Conselleria d'Educació, Investigació, Cultura i Esport, per la qual es convoquen subvencions per al foment de treballs d'investigació i d'estudis en l'àmbit de la planificació lingüística i la lingüística aplicada en 2017. [2017/4802]  
BDNS (identif.): 348818.  
  
Segons els articles 17.3.b i 20.8 de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de Dades Nacional de Subvencions.  
http://www.pap.minhafp.gob.es/bdnstrsns/index  
  
Primer. Entitats beneficiàries  
Podran participar en la convocatòria les persones físiques o jurídiques legalment constituïdes en la data final del termini de presentació de sol·licituds, d'acord amb el que estableix l'article 7 de les bases reguladores.  
  
Segon. Objecte  
Foment de treballs d'investigació i d'estudis en els àmbits de la planificació lingüística i de la lingüística aplicada.  
  
Tercer. Bases reguladores  
L'Ordre 88/2016, de 22 de desembre, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions per al foment de treballs d'investigació i d'estudis en l'àmbit de la planificació lingüística i de la lingüística aplicada, publicada en el Diari Oficial de la Generalitat Valenciana número 7945, de 28.12.2017.  
  
Quart. Quantia  
L'import global màxim de les subvencions és de 60.000 euros, a càrrec de la línia pressupostària S8106000, «Investigacions i estudis de planificació lingüística», del capítol IV, del programa 82.82.77.536.57, Promoció del valencià i gestió del multilingüisme, del pressupost de la Generalitat per a 2017.  
  
Cinqué. Termini de les sol·licituds  
El termini de presentació de sol·licituds és de 20 dies hàbils comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
  
València, 29 de maig de 2017.- El conseller d'Educació, Investigació, Cultura i Esports: Vicent Marzà Ibáñez.
Diari Oficial de la Generalitat Valenciana


Sumari del DOGV 8130, del 19-09-2017 (2017/8061)

Extracte de la Resolució de 8 de setembre de 2017, del rector, per la qual s'aprova la convocatòria del IX concurs de reportatge periodístic Ricardo Ortega 2017 de la Universitat Miguel Hernández d'Elx.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8130

Data del DOGV
:   19-09-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/8061


Data del document
:   08-09-2017

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * distinció honorífica

Extracte de la Resolució de 8 de setembre de 2017, del rector, per la qual s'aprova la convocatòria del IX concurs de reportatge periodístic Ricardo Ortega 2017 de la Universitat Miguel Hernández d'Elx. [2017/8061]  
BDNS (identif.): 362279.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
El concurs està dirigit a l'alumnat de la Universitat Miguel Hernández matriculat en ensenyament oficial en el present curs 2016/2017 amb inquietuds en el desenvolupament del gènere periodístic del reportatge en qualsevol dels seus possibles formats.  
  
  
Segon. Objecte  
L'objecte d'aquesta convocatòria que regula aquestes bases és atorgar premis per a fomentar el treball de reporter i el reporterisme seguint l'empremta del periodista Ricardo Ortega.  
  
Tercer. Bases reguladores  
Accessibles en:  
https://registro.umh.es/files/2017/09/RE\_2017\_001\_14283.pdf  
  
Quart. Quantia  
S'atorgaran els premis següents:  
- Primer premi al millor reportatge periodístic, presentat per l'alumnat de Periodisme o de Comunicació Audiovisual, patrocinat pel vicerectorat de Cultura i Extensió Universitària de la UMH i valorat en 600 euros.  
- Segon premi, patrocinat per l'Oficina de Comunicació / Revista UMH Sapiens de la UMH i valorat en 300 euros.  
- Tercer premi, patrocinat pel Departament de Ciències Socials i Humanes de la UMH i valorat en 200 euros.  
  
Cinqué. Termini de presentació de sol·licituds  
El termini de presentació dels reportatges s'obrirà l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana i conclourà el 2 d'octubre de 2017 a les 14.00 hores.  
   
Elx, 8 de setembre de 2017.- El rector: Jesús Tadeo Pastor Ciurana.